CELEX: 62014CN0015
Language: fi
Date: 2014-01-15 00:00:00
Title: Asia C-15/14 P: Valitus, jonka Euroopan komissio on tehnyt 15.1.2014 unionin yleisen tuomioistuimen (toinen jaosto) asiassa T-499/10, MOL Magyar Olaj- és Gázipari Nyrt. v. Euroopan komissio, 12.11.2013 antamasta tuomiosta

1.3.2014   
            
            
               FI
            
            
               Euroopan unionin virallinen lehti
            
            
               C 61/6
            
         Valitus, jonka Euroopan komissio on tehnyt 15.1.2014 unionin yleisen tuomioistuimen (toinen jaosto) asiassa T-499/10, MOL Magyar Olaj- és Gázipari Nyrt. v. Euroopan komissio, 12.11.2013 antamasta tuomiosta
   (Asia C-15/14 P)
   2014/C 61/10
   Oikeudenkäyntikieli: englanti
   
      Asianosaiset
   
   
      Valittaja: Euroopan komissio (asiamiehet: L. Flynn ja K. Talabér-Ritz)
   
      Muu osapuoli: MOL Magyar Olaj- és Gázipari Nyrt.
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa unionin yleisen tuomioistuimen (toinen jaosto) asiassa T-499/10, MOL Magyar Olaj- és Gázipari Nyrt. vastaan Euroopan komissio, 12.11.2013 antaman tuomion, ja
            
         
               —
            
            
               hylkää vaatimuksen, joka koskee Unkarin MOL Nyrtille antamasta valtiontuesta asiassa C-1/2009 (ex NN 69/2008) 9.6.2010 tehdyn komission päätöksen K(2010) 3553 (lopullinen) kumoamista,
            
         
               —
            
            
               velvoittaa ensimmäisessä oikeusasteessa kantajana olleen asianosaisen korvaamaan oikeudenkäyntikulut,
               tai toissijaisesti
            
         
               —
            
            
               palauttaa asian unionin yleiseen tuomioistuimeen,
            
         
               —
            
            
               päättää oikeudenkäyntikuluista myöhemmin.
            
         
      Oikeudelliset perusteet ja pääasialliset perustelut
   
   Komissio katsoo, että valituksenalainen tuomio on kumottava, koska useissa tuomion kohdissa tulkitaan tai sovelletaan virheellisesti valikoivuuden käsitettä.
   Ensimmäiseksi tuomiossa sovelletaan virheellisesti valikoivuutta koskevaa oikeuskäytäntöä sellaisten toimenpiteiden osalta, joita varten kansallisilla viranomaisilla on harkintavaltaa siltä osin, miten ne kohtelevat yrityksiä.
   Toiseksi yleinen tuomioistuin viittaa lakiin virheellisesti kun se katsoo, että objektiiviset kriteerit välttämättä sulkevat pois valikoivuuden.
   Kolmanneksi tuomiossa yhdistetään virheellisesti valikoivuus ja jäsenvaltion aikomus suojata yhtä tai useaa toimijaa uudelta maksujärjestelmältä, ja näin ollen siinä laiminlyödään edellytys, jonka mukaan valtiontuen olemassaolo riippuu tarkastellun toimenpiteen vaikutuksista.
   Neljänneksi tuomiossa esitetyt toteamukset, jotka koskevat ”[sopimuksen, jolla varmistetaan tietty maksujen määrä,] ulkopuolisten seikkojen myöhempää muuttumista”, eivät ole merkityksellisiä käsiteltävässä asiassa, koska komission tarkasteleman sopimuksen ulkopuolisten edellytysten myöhemmässä muuttamisessa oli kyse laillisen järjestelmän muuttamisesta.